CELEX: 62010FN0057
Language: bg
Date: 2010-07-14 00:00:00
Title: Дело F-57/10: Жалба, подадена на 14 юли 2010 г. — Pedeferri и др./Комисия

19.2.2011   
            
            
               BG
            
            
               Официален вестник на Европейския съюз
            
            
               C 55/36
            
         Жалба, подадена на 14 юли 2010 г. — Pedeferri и др./Комисия
   (Дело F-57/10)
   2011/C 55/66
   Език на производството: италиански
   
      Страни
   
   
      Жалбоподатели: Pedeferri (Sangiano, Италия) и др. (представител: G. Vistoli, avvocato)
   
      Ответник: Европейска комисия
   
      Предмет на производството
   
   Обявяване на статута на жалбоподателите на служители на Европейската комисия и включването им към персонала на Съвместния изследователски център в Испра. На следващо място, поправяне на имуществените и неимуществени вреди, претърпени от всеки един от жалбоподателите.
   
      Искания на жалбоподателите
   
   
               —
            
            
               Да се установи, че трудовото правоотношение на жалбоподателите е учредено при очевидно нарушение на Закон № 1369/60 на Италианската република и вследствие на това да се обяви Европейската комисия за работодател по всяко едно от трудовите правоотношения на жалбоподателите с произтичащото от това прилагане на условията относно трудовия договор, възнаграждението и социалното осигуряване, съответстващи на изпълняваните функции, по отношение на всеки един от жалбоподателите, считано от датата, на която е започнало изпълнението на тези функции, или друга дата, определена от Съда на публичната служба в рамките на настоящото производство;
            
         
               —
            
            
               да се разпореди на Европейската комисия да включи отново жалбоподателите в списъка на персонала на Съвместния изследователски център в Испра, като приложи спрямо тях съответната нормативна уредба и съответните правила относно данъците и осигуряването.
            
         
               —
            
            
               да се осъди Европейската комисия да заплати на жалбоподателите всички вземания, произтичащи от качеството им на служители на Съвместния изследователски център, както и да премахне разликите в третирането по отношение на социалната сигурност и здравеопазването, така както са определени в рамките на настоящото производство, в съответствие със законния и икономически статут на служителите на Европейския съюз, изпълняващи спомагателни функции, свързани със сигурността.
            
         
               —
            
            
               да се присъди на всеки един от жалбоподателите като обезщетение за имуществените и неимуществени вреди сума, равняваща се на 50 % от вземанията, които са им признати по изложените съображения, но не по-малка от 50 000,00 EUR.